Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 239

2. ábra a = legalább 1/5 BWL; b = legalább 1/6 BWL, de nem kevesebb, mint 1,50 m; c = legalább 1/5 BWL; d = legalább 0,50 m. 15.03. cikk Keresztirányú válaszfalak 1. A 3.03. cikk 1 pontnak megfelelõen beépített válaszfalakon túlmenõen a lékesedési stabilitás számításokból adódó keresztirányú válaszfalakat is be kell építeni. Valamennyi elõírt válaszfalnak vízmentesnek kell lennie, és fel kell érnie a válaszfalfedélzetig. Ha a hajónak nincs válaszfalfedélzete, akkor ezeket a falakat legalább 20 cm-rel a biztonsági peremvonal fölé kell felvezetni. Ki kell elégíteni a 15.04. 8. pont követelményeit. Az utastereket, és a személyzeti lakótereket a gép- és kazánterektõl gáztömören el kell választani. 2. Az 1. pont szerinti vízmentes harántfalakban kialakított nyílások, és átvezetések számát olyan alacsony szinten kell tartani, amelyet a hajó építési módja, és rendeltetésszerû üzeme megenged. A nyílások, és az átvezetések a válaszfalak vízmentes jellegét hátrányosan nem befolyásolhatják. A kollíziós válaszfalakban nyílások, és ajtók kialakítása nem megengedett. A géptereket az utasterektõl, vagy a személyzeti lakóterektõl elválasztó vízmentes falakban ajtók nem létesíthetõk. 3. Kézzel mûködtetett, távvezérlés nélküli vízmentes válaszfali ajtók alkalmazása csak olyan területeken engedélyezhetõ, amelyek az utasok számára nem hozzáférhetõek. Ezeket az ajtókat zárva kell tartani, és csak az áthaladáshoz szükséges ideig lehetnek 2001/42. szám nyitva. Gyors, és biztonságos zárhatóságukat megfelelõ eszközökkel kell biztosítani. Az ilyen ajtók mindkét oldalán “Az áthaladás után azonnal be kell zárni !” feliratot kell elhelyezni. Az elsõ mondat tartalmától eltérõen kézi mûködtetésû vízmentes válaszfal ajtó beépítése az utasterek körzetében is megengedett, amennyiben (a) LWL nem nagyobb, mint 40 m; (b) a legnagyobb befogadóképesség szerinti utaslétszám nem nagyobb, mint LWL számértéke; (c) a hajónak csak egy fedélzete van; (d) ez az ajtó a fedélzetrõl közvetlenül elérhetõ és a fedélzeti bejárótól számított 10 m távolságon belül van; (e) az ajtónyílás alsó éle legalább 30 cm-rel magasabban van, mint az utastér padlószintje; és (f) mindkét, egymással szomszédos térben van fenékvíz jelzésére szolgáló riasztó berendezés. 4. Azokat a válaszfal ajtókat, amelyek tartósan nyitva vannak, az ajtó mindkét oldaláról, valamint egy a válaszfal fedélzet felett lévõ könnyen elérhetõ helyrõl be kell tudni zárni. Távvezérléssel történõ zárás után az ajtónak a helyszínen ismételten nyithatónak, és biztonságosan zárhatónak kell lennie. Az ajtók zárását szõnyegek, vagy szegélylécek nem akadályozhatják. A távmûködtetésû zárás idõtartama legalább 30 másodperc legyen, de nem lehet több, mint 60 másodperc. A zárás idõtartama alatt az ajtónál automatikus hangjelzésnek kell mûködnie. Az ajtómozgatás, és a jelzõberendezés mûködését a hajó elektromos rendszerén belül kialakított független hálózatról kell biztosítani. A távmûködtetés helyén fel kell szerelni egy olyan berendezést, ami jelzi az ajtó nyitott, vagy zárt állapotát. 5. A válaszfal ajtóknak, és mûködtetõ berendezéseinek olyan biztonságos körzetben kell lenniük, amelyet a külsõ oldalról egy olyan függõleges sík határol, amely a külhéjlemezeléssel párhuzamosan, attól a legnagyobb bemerülés vonalában mérve 1/5 BWL távolságban helyezkedik el. A kormányállást ellenõrzés céljából olyan optikai jelzõberendezéssel kell felszerelni, amely önmûködõen jelzi a válaszfal ajtó kinyitását, és nyitott helyzetét. 6. A nyitott végû csõvezetékeket, és szellõzõcsatornákat úgy kell beépíteni, hogy azokon keresztül bármely tér lékesedése esetén további terek, vagy tartályok elárasztása ne legyen lehetséges. Ha a csõvezetékek, vagy szellõzõcsatornák beépítésük során több teret kötnek össze, akkor a csõvezetékek, vagy szellõcsatornák nyílásait olyan megfelelõ helyre kell vezetni amely a legkedvezõtlenebb lékesedési vízvonal fölött helyezkedik el. Amennyiben ezt nem lehetséges, úgy a válaszfalak áttörésénél a válaszfal fedélzet feletti helyrõl mûködtethetõ záró szerelvényeket kell beépíteni. Ha egy csõrendszernek egy térben nincs nyitott vége, akkor e tér sérülése esetén a csõvezeték akkor tekinthetõ sértetlennek, ha az 5. pontban meghatározott biztonsági körzeten belül fut, és a padlószinttõl való távolsága több mint 0,50 m. 7. Amennyiben a 2–6. pont szerinti nyílásokat, és ajtókat engedélyezik, a hajóbizonyítványba az alábbi üzemeltetési utasítást kell bejegyezni: 2001/42. szám „A hajószemélyzetet ki kell oktatni, hogy veszély esetén a vízmentes válaszfalakban lévõ összes nyílást, és ajtót haladéktalanul le kell zárni!”. 8. Egy keresztirányú válaszfalban azzal a feltétellel lehet beugrásokat kialakítani, hogy ha ezeknek a beugrásoknak minden része az 5. pontban meghatározott biztonságos körzeten belül helyezkedik el. 15.04. cikk A stabilitás igazolása ép, és lékesedett hajónál 1. A kérelmezõnek az ép hajó kielégítõ stabilitását az elvégzett döntéspróba eredményén alapuló számítással, és amennyiben a hajózási hatóság azt megköveteli, fordulási próba alapján kell igazolnia. 2. Az ép hajó kielégítõ stabilitásának számítással történõ igazolása akkor tekinthetõ megfelelõnek, ha a teljesen felszerelt hajónál félig feltöltött állapotban lévõ üzemanyag,- víz,- és szennyvíz tartályok, továbbá a 7. pont szerinti megmaradó szabadoldal, és megmaradó biztonsági távolság betartása mellett, valamint (a) a személyek 4. pont szerinti egyoldali utastömörülése, (b) az 5. pont szerinti szélnyomás, (c) a 6. pont szerinti fordulóban fellépõ centrifugális erõ egyidejû hatására a hajó megdõlése a 12º szöget nem haladja meg. A csupán a személyek egyoldali utastömörülésének hatására bekövetkezõ megdõlés a 10º-ot nem haladhatja meg. A hajózási hatóság megkövetelheti, hogy a számítást a tartályok eltérõ feltöltési állapotaira is végezzék el. 3. Azoknál az ép hajóknál, amelyeknél LWL kevesebb mint 25 m, a kielégítõ stabilitás a 2. pont szerinti számításos igazolás helyett a megengedett legnagyobb befogadóképességnek megfelelõ utaslétszám tömegének felével elvégzett terhelési próbával is igazolható, az üzemanyag, és a víztartályok legkedvezõtlenebb feltöltöttségi állapota mellett. Ezt a tömeget a hajó oldallemezelésétõl kiindulva, az utasok rendelkezésére álló szabad fedélzeti területen kell elhelyezni minden m2-re 3¾ személyt véve alapul. Ennek hatására a dõlési szög a 7º-ot nem lépheti túl, továbbá a szabadoldal nem lehet kevesebb 0,05 B + 0,20 m-nél és a biztonsági távolság 0,05 B + 0,10 m-nél. 4. Az egyoldali utastömörülésébõl adódó Mp billentõ nyomaték az utasok számára elérhetõ összes fedélzet egyes Mpn nyomatékainak összegeként adódik. Az egyes nyomatékokat az alábbi összefüggés szerint kell számítani: (a) nyitott fedélzeteken: Mpn = cp · b · P [kNm]. Ebben az összefüggésben: – cp együttható (cp = 1,5) [m/s2]: – b az egyes fedélzetek legnagyobb hasznos szélessége 0,50 m magasságban mérve, méterben, – P az engedélyezet személyek összes tömege az egyes fedélzeteken, tonnában; (b) fedett fedélzeteken: Az egyoldali utastömörülés számításánál azokon a fedélzeteken, amelyeket részben elfoglalnak rögzített padok, asztalok, kis fedélzeti házak, vagy hasonló 2001/42. szám tárgyak, minden m2 szabad fedélzeti területre 3¾ személyt kell számítani. A padokon minden személyre 0,50 m ülés szélességet, és 0,75 m ülés mélységet kell számítani. A számítást jobboldali, és baloldali utastömörülés esetére is el kell elvégezni. Több fedélzet esetén a személyek teljes tömegét a stabilitás szempontjából legkedvezõtlenebb módon kell elosztani. Kabinos hajók esetében az egyoldali utastömörülés számításánál a kabinokat üresnek kell tekinteni. Az egyes személyek súlypont magassága a fedélzetek 1/2 LWL helyen mért legmélyebb pontja felett 1 m legyen, a fedélzet hajlásának, és domborulatának figyelembevétele nélkül, és tömege 75 kg legyen. 5. Az MW szélnyomás hatására keletkezett billentõ nyomatékot az alábbi összefüggéssel kell számítani: MW = pW A (lW + T ) [ ] kNm Ebben az összefüggésben: – pW : fajlagos szélnyomás, amelynek értéke 0,1 kN/m2: – A: a hajó laterál területe a legnagyobb bemerülés síkja felett, m2 -ben: – lW: – az A laterál terület súlypontjának távolsága a legnagyobb bemerülés síkjától számítva, m-ben. 6. A fordulóban fellépõ centrifugális erõ okozta Mdr billentõ nyomatékot az alábbi összefüggéssel kell számítani: Ebben az összefüggésben: – Cdr tényezõ (Cdr = 5) [m2/s2]: – KG a súlypont magassága a hajógerinc felsõ éle felett m-ben Amennyiben a fordulás közbeni megdõlés szögét fordulási próbával határozzák meg, az így kapott érték a számításhoz felhasználható. Ezt a kísérletet teljesen terhelt hajóval, a legnagyobb sebesség felével kell végrehajtani a lehetõ legkisebb átmérõjû fordulási kör mellett. 7. A hajónak a 2. pont (a)–(c) alpontoknak megfelelõ billentõ nyomatékok hatására bekövetkezõ állapotában a szabadoldalnak legalább 200 mm-nek kell lennie. Azoknál a hajóknál, amelyek oldalablakai nyithatóak, vagy amelyeknél a külhéjlemezelésen egyéb, nem vízmentes nyílások vannak, a biztonsági távolság legalább 100 mm legyen. 8. A lékesedett hajó kielégítõ stabilitásának számítással történõ igazolása akkor tekinthetõ megfelelõnek, ha az elárasztás minden közbensõ fázisában és végsõ       − ⋅ = T KG L D C M WL dr dr [ ] kNm 2001/42. szám helyzetében is az Ma visszabillentõ nyomaték nagyobb, mint az alábbi összefüggésbõl számítható Mk billentõ nyomaték: Ma = Ca · MG megm · sin ϕ · D [kNm]: Mk = 0,2 Mp [kNm]. Ebben az összefüggésben: – Ca tényezõ (Ca = 10) [m/s2]; – MG m redukált metacentrikus magasság lékesedett állapotban, m-ben – ϕ az alábbi két szög közül a kisebbik °-ban: az a szög, amelynél egy el nem árasztott tér elsõ nyílása a vízbe ér, vagy az a szög, amelynél a válaszfal fedélzet elárasztódása elkezdõdik; – Mp az egyoldali utastömörülés hatására keletkezett billentõ nyomaték a 4. pont szerint. 15.05. cikk Az utasbefogadóképesség meghatározása a szabad fedélzeti területek alapján 1. A 15.04. cikk, és a 15.06. cikk szerinti feltételek teljesülése mellett a hajózási hatóság a legnagyobb befogadóképességet az alábbiak szerint határozza meg: (a) A számítás alapját a fedélzetek olyan szabad felületeinek összege képezi, ami az utasok rendszeres tartózkodására szolgál. Ettõl eltérõen nem számítandók be a hálóhelyiségek, és mosdók fedélzetfelületei, valamint olyan helyiségek fedélzeti területei, amelyek tartósan, vagy átmenetileg a hajóüzemet szolgálják, még akkor sem, ha azok az utasok részére hozzáférhetõek. Nem lehet beszámítani továbbá a fõfedélzet alatti tereket. A fõfedélzetre nyíló tereket, beleértve a felettük lévõ nagy, beüvegezett felületekkel ellátott tereket azonban be lehet számítani. (b) Az (a) pont szerint kiszámított felületekbõl le kell vonni: – az összekötõ folyosók, lépcsõk és egyéb közlekedési utak területeit; – lépcsõk alatti területeket; – azokat a területeket, amelyeket tartósan felszerelési tárgyak, vagy bútorok foglalnak el – a szolgálati csónakok, mentõtutajok, és mentõcsónakok alatti területeket még akkor is, ha alattuk utasok tartózkodhatnak; – kis területeket, fõként székek és asztalok között, amelyek valójában nem hasznosíthatók. (c) Az (a) és (b) pontoknak megfelelõen meghatározott szabad fedélzetterület minden négyzetméterére 2,5 – azoknál a hajóknál, amelyeknél LWL kevesebb mint 25 m, 2,8 – utast kell számítani. 2. A legnagyobb megengedhetõ befogadóképességet a hajón feltûnõ helyen, jól olvashatóan ki kell függeszteni. Azoknál a kabinos hajóknál, amelyeket napi kirándulások céljára is használnak, a legnagyobb megengedhetõ befogadóképességet mind a termes személyhajóra, mind pedig a kabinos hajóra ki kell számítani, és ezt a hajóbizonyítványba be kell jegyezni. A 15.02. cikk és a 15.04. cikk elõírásait mindkét befogadóképesség meghatározásánál be kell tartani. 2001/42. szám Azoknál a kabinos hajóknál, amelyeket kizárólag olyan utakon használnak, hogy az utasok éjszakai elhelyezését biztosítani kell, a befogadóképesség meghatározásánál az alvóhelyek száma a mértékadó. 15.06 cikk Biztonsági távolság, szabadoldal, és merülési jelek 1. A biztonsági távolság: (a) külhéjon mért többlet oldalirányú bemerülés, amely a megengedett dõlés következtébõl adódik, és (b) a 15.04. cikk 2. és 7. pontja szerinti megmaradó biztonsági távolság értékének az összege. Azoknál a hajóknál, amelyeknek nincs válaszfal fedélzete a biztonsági távolság nem lehet kevesebb mint 500 mm. 2. A szabadoldal: (a) a külhéjon mért többlet oldalirányú bemerülés, amely a 15.04. cikk 2. pontja szerinti dõlésbõl adódik, és (b) a 15.04. cikk 2. és 7. pontja szerinti szabadoldal értékének az összege. A szabadoldal nem lehet kevesebb mint 300 mm. 3. A legnagyobb bemerülés síkját úgy kell meghatározni, hogy az kielégítse az 1. pont szerinti biztonsági távolság, a 2. pont szerinti szabadoldal, valamint a 15.02.-tõl a 15.04.-ig terjedõ cikkek elõírásait. A hajózási hatóság azonban biztonsági okokból nagyobb biztonsági távolságot, és szabadoldalt is elõírhat. 4. A hajó mindkét oldalán el kell helyezni a 4.04. cikk szerinti merülési jeleket. Valamennyi jel pontos helyét a hajóbizonyítványban rögzíteni kell. 15.07. cikk Berendezések az utasok részére 1. A fedélzeteknek utasok számára kijelölt nem zárt részeit legalább 1,00 m magasságú állandó habvéddel, vagy korláttal kell körülvenni. A korlátokat úgy kell kialakítani, hogy azokon gyerekek ne tudjanak kiesni. A hajóra való be-, vagy kijutásra szolgáló nyílásokat és felszereléseket, valamint a be- és kirakodó nyílásokat megfelelõ biztonsági berendezésekkel kell ellátni. A járópallók mindkét oldalát korláttal kell ellátni, szélességük legalább 0,6 m legyen. 2. (a) Az összekötõ folyosók és lépcsõk, valamint azok az ajtók és kijáratok, amelyeket az utasok használnak legalább 0,80 m szabad szélességgel rendelkezzenek. Utaskabinok és egyéb kisebb helyiségek ajtói esetében ez a méret 0,70 m-re csökkenthetõ. Amennyiben egy utasok számára szolgáló részbe, vagy helyiségbe csak egy összekötõ folyosó, vagy csak egy összekötõ lépcsõ vezet, akkor annak szabad 2001/42. szám szélessége legalább 1 m legyen. Azoknál a hajóknál, amelyek LWL hossza kevesebb 25 m-nél, a szemlebizottság 0,70 m-es szélességet is engedélyezhet. Azoknak a helyiségeknek, vagy helyiségcsoportoknak, amelyek befogadóképessége 80 fõnél több, az utasok számára biztosított, és vészkijáratként is szolgáló valamennyi kijáratának összesített szélessége legalább 0,01 m legyen utasonként. (b) Azok a terek, vagy helyiségcsoportok, amelyek befogadóképessége 30 fõnél több, vagy amelyekben 12, vagy több utas részére hálóhelyeket alakítottak ki, legalább két kijárattal rendelkezzenek. A 15.03. cikk 2., 4., vagy 5. pontjának megfelelõen kialakított vízmentes válaszfali ajtó, amely egy olyan szomszédos térbe nyílik, ahonnan a magasabban lévõ fedélzet közvetlenül elérhetõ, kijárat céljára megfelelõ. Ezeket a kijáratokat célszerûen kell megtervezni. Ha a kijáratok összesített szélességére vonatkozóan az (a) pont szerint az utasok száma a mértékadó, úgy minden kijárat szélessége utasonként legalább 0,005 m legyen. A kabinos hajók kivételével e két kijárat közül az egyik két vészkijárattal helyettesíthetõ. A fõfedélzet alatt elhelyezett helyiségeknek legalább egy közvetlen kijárattal a fõfedélzetre, vagy ha engedélyezett akkor a fõfedélzetre, vagy a szabadba vezetõ vészkijárattal kell rendelkezniük. Ez nem vonatkozik az egyedi kabinokra. A vészkijáratok szabad szélessége legalább 0,36 m, és a legrövidebb oldalának hossza legalább 0,5 m kell hogy legyen. (c) A fõfedélzet alatti lakótéri lépcsõket két függõleges sík között kell elhelyezni legalább 1/5 B távolságra az oldallemezeléstõl. Ezt a távolságot nem kell betartani, ha ugyanabban a térben a hajó mindkét oldalán legalább egy lépcsõ van beépítve. A lépcsõk mindkét oldalát korláttal kell ellátni. Amennyiben a lépcsõ szélessége 0,90 m, vagy kevesebb, egy korlát is elegendõ. 3. Az utasok tartózkodására szolgáló terek ajtói - azok kivételével amelyek egy összekötõ folyosóra nyílnak – kifelé nyíljanak, vagy pedig tolóajtóként legyenek kialakítva. Üzem közben ezeket az ajtókat illetéktelenek ne tudják bezárni, vagy bereteszelni. A kabinajtókat úgy kell kialakítani, hogy azok kívülrõl bármikor nyithatók legyenek. 4. A menekülési utakat és kijáratokat közérthetõen meg kell jelölni. A jelöléseket a vészvilágítási rendszerrel is meg kell megvilágítani. 5. Azokat a hajókat, amelyek legfeljebb 300 fõ utast szállíthatnak, minden 150 utasra legalább egy mosdóval és WC-vel kell ellátni. A 300 fõnél több utas szállítására alkalmas hajókon nemenként külön-külön mosdókat és WC-ket, mégpedig minden 200 utasra legalább egy mosdót és WC-t kell létesíteni. 6. A hajó olyan tereit, amelyek nem az utasok részére szolgálnak, elsõsorban a kormányállás, a gép-, és motorterek, illetéktelenek belépése ellen biztosítani kell. 2001/42. szám Ezeknek a tereknek a bejáratánál, megközelítési pontjainál el kell helyezni egy „Belépni tilos!” feliratot, vagy ennek megfelelõ képszimbólumot. 7. Az utasterekben az ablaktáblák csak edzett üvegbõl, rétegelt üvegbõl vagy, ha a tûzvédelem azt megengedi, szintetikus anyagból készülhetnek. 15.08. cikk Mentõeszközökre vonatkozó külön elõírások 1. Személyhajókon a mentõgyûrûket az alábbi táblázatból meghatározható darabszámban kell tárolni: LWL m-ben Legnagyobb megengedett utaslétszám Mentõgyûrûk száma 25-ig 25 felett 35-ig 35 felett 50-ig 50 felett — — 200-ig 200 felett 300-ig 300 felett 600-ig 600 felett 900-ig 900 felett 1200-ig 1200 felett A mentõgyûrûk darabszámának megállapításakor az elsõ, vagy a második oszlopból kiolvasható nagyobb érték a mértékadó. Az elõírt darabszámú mentõgyûrûk felét legalább 30 m hosszúságú, felúszó kötéllel kell ellátni. 2. Azokat a hajókat, amelyek LWL hossza legfeljebb 25 m, az 1. pont szerinti mentõgyûrûkön kívül, az üzemeltetés jellegének megfelelõ legnagyobb utaslétszámra, valamint a hajót kiszolgáló személyzet részére egyéni, vagy kollektív mentõeszközökkel is fel kell szerelni. 3. A mentõeszközöket a hajón úgy kell elhelyezni, hogy azok szükség esetén könnyen, és biztonságosan hozzáférhetõek legyenek. A mentõeszközök nem látható tároló helyeit egyértelmû jelöléssel kell ellátni. 4. Egyéni mentõeszköznek számítanak a 10.05. cikk szerinti mentõgyûrûk, és mentõmellények, valamint mentõdobok, és azok a felszerelési tárgyak, amelyek alkalmasak egy vízben lévõ személy fenntartására. A mentõdobokkal, és a felszerelési tárgyakkal szembeni követelmények: (a) felhajtóereje édesvízben legalább 100 N legyen; (b) megfelelõ anyagból készüljenek, ami ellenáll olajnak, és olajszármazékoknak, továbbá 50 ºC-ig terjedõ hõmérsékletnek; (c) megfelelõ kapaszkodókkal legyenek ellátva; és (d) narancssárga színük fényvisszaverõ legyen, vagy tartósan el legyenek látva legalább 100 cm2 területû fényvisszaverõ felületekkel. A felfújható egyéni mentõeszközöket a gyártó által megadott használati útmutató alapján kell ellenõrizni. 2001/42. szám 5. Kollektív mentõeszköznek számítanak a szolgálati csónakok, a mentõtutajok és azok a felszerelési tárgyak, amelyek több vízben lévõ személy fenntartására alkalmasak. Követelmények: (a) a mentõeszközöket olyan felirattal kell ellátni, amely tartalmazza a használati utasítást, valamint azt, hogy hány személy mentésére alkalmasak; (b) személyenként édesvízben legalább 100 N felhajtóerõvel rendelkezzenek; (c) határozott úszáshelyzetet tudjanak felvenni, és megtartani, valamint rendelkezzenek a megadott számú személy részére elegendõ kapaszkodóval; (d) megfelelõ anyagból készüljenek, amely ellenáll olajnak és olajszármazékoknak, továbbá 50 oC -ig terjedõ hõmérsékletnek; (e) narancssárga színük fényvisszaverõ legyen, vagy tartósan el kell látni legalább 100 cm2 területû fényvisszaverõ felületekkel. (f) tároló helyükrõl egy személy gyorsan, és biztonságosan vízre tudja bocsátani a mentõeszközöket. 6. A felfújható kollektív mentõeszközök a fentieken kívül: (a) legalább két egymástól független légkamrával rendelkezzenek; (b) vízrebocsátás után önmûködõen, vagy kézi kioldással felfújhatók legyenek; (c) minden elõforduló terhelési esetnél még akkor is, ha a légkamráknak csak a fele fújódott fel, határozott úszáshelyzetet tudjanak felvenni, és megtartani; továbbá (d) ellenõrzésük a gyártó utasítása alapján történik. 15.09. cikk Tûzvédelem és tûzelhárítás az utaskörzetben 1. Az egyes utasterek közötti, valamint az utastereket a gépterektõl, és a kormányállástól elválasztó fedélzetek, továbbá az utasterek, és gépterek, valamint az utasterek és konyhák közötti válaszfalak és egyéb falak tûzgátlóak legyenek. A folyosók és kabinok közötti, valamint az egyes kabinok közötti válaszfalak és ajtók tûzgátlóak legyenek. A folyosók és kabinok közötti elválasztó falaknak fedélzettõl fedélzetig, vagy egy tûzgátló mennyezetig kell felérni. Ha megfelelõ, vízpermettel oltó berendezéseket építettek be, akkor nem kell teljesíteni a (2) és (3) bekezdések elõírásait. A mennyezetek feletti, a padlók alatti, és a falburkolatok mögötti közbensõ tereket legfeljebb 10 m-enként nem éghetõ szerkezeti részekkel kell lezárni. 2. A lépcsõk, kijáratok és vészkijáratok elrendezésénél ügyelni kell arra, hogy bármely térben keletkezõ tûz esetén az összes többi tér biztonságosan kiüríthetõ legyen. A lépcsõknek, beleértve a fokokat is, acélból, vagy egyéb azonos értékû, nem éghetõ anyagból készült vázzal kell rendelkezniük. A lépcsõk fokainak nehezen gyulladónak kell lenniük. 2001/42. szám Kabinos hajókon a lépcsõket egy olyan önmûködõen záródó ajtókkal ellátott aknában kell elhelyezni, amelynek falai és az ajtók is tûzgátló anyagból készülnek. A csak két fedélzetet összekötõ lépcsõt nem kell aknában elhelyezni, ha az ilyen fedélzetek egyike tûzgátló anyagból készült, önmûködõ ajtókkal felszerelt tûzgátló falakkal van körülvéve, vagy megfelelõ vízpermettel oltó berendezés van beépítve. A lépcsõaknáknak közvetlen összeköttetéssel kell rendelkezniük a folyosók és a külsõ fedélzetek felé. 3. A konyhákban, fodrász- és illatszerboltokban fennálló nagyobb tûzveszélyt az illetékes hatóság elõírásai szerint kell számításba venni. 4. A belsõ terekben alkalmazott festékek, lakkok és egyéb bevonatok, valamint burkolatok és szigetelések nehezen gyulladók legyenek. Tûz esetén nem fejleszthetnek veszélyes mennyiségben füstöt, vagy mérgezõ gázokat. Az ajtónyitó szerkezeteknek tûz esetén megfelelõen hosszú ideig mûködõképesnek kell maradni. 5. A 40 m-nél hosszabb folyosókat legfeljebb 40 m-es térközönként tûzgátló válaszfalakkal és megfelelõ önzáró ajtókkal kell ellátni. 6. Azokat a tûzgátló, önmûködõen záródó ajtókat, amelyek normál üzemi körülmények között nyitva vannak, a hajószemélyzet által állandóan elfoglalt kezelõállásból, és a helyszínen is zárni kell tudni. 7. A szellõztetõ és légellátó berendezések kivitele olyan legyen, hogy ezek a rendszerek a tûz terjedését ne segítsék elõ. A bemenõ és távozó levegõ nyílásai zárhatóak legyenek. A hajó teljes hosszán átmenõ szellõzõcsatornákat legalább 40 m-es térközönként tûzcsappantyúval kell szakaszolni. Ha a szellõzõcsatornákat lépcsõházak elválasztó falain, vagy gépházak válaszfalain vezetik át, akkor e csatornákat a válaszfalaknál tûzcsappantyúkkal kell ellátni. A beépített ventillátorok leállítását egy géptéren kívül elhelyezett központi helyrõl kell biztosítani. 8. Kabinos hajókon az utasok és a személyzet tagjai számára szolgáló összes kabint és közös helyiséget, valamint a konyhákat és a géptereket a célnak megfelelõ tûzjelzõ rendszerrel kell felszerelni. A tûzjelzõ rendszernek a tûz jelenlétét, valamint annak helyét automatikusan ki kell jeleznie egy olyan helyre, ahol állandóan tartózkodik hajószemélyzet. 9. A személyhajókat el kell látni a következõ tûzoltó berendezésekkel: (a) egy beépített kivitelû gépi meghajtású tûzoltó szivattyúval, (b) egy tûzoltó vezetékkel, megfelelõ számú tûzcsappal, (c) elegendõ mennyiségû tûzoltó tömlõvel. 2001/42. szám A tûzoltó berendezéseket úgy kell kivitelezni és méretezni, hogy a hajó bármely része legalább két különbözõ helyen lévõ tûzcsapról elérhetõ legyen egyenként 20 m hosszúságú tûzoltó tömlõvel. A tûzcsapoknál lévõ nyomás legalább 3 bar legyen. A legfelsõ fedélzeten a vízsugár hossza legalább 6 m kell hogy legyen. Tûzoltó szivattyúkat nem szabad a kollíziós válaszfal elõtt elhelyezni. Ha a tûzoltó szivattyú a géptérben van elhelyezve, akkor a hajót egy második, gépi meghajtású szivattyúval is fel kell szerelni, amely a géptéren kívül van elhelyezve, és a géptéri rendszerektõl függetlenül üzemeltethetõ. Ez hordozható szivattyú is lehet. Az általános rendeltetésû üzemi és fedélzetmosó szivattyúkat, amennyiben arra alkalmasak, a tûzoltó rendszerhez tartozónak lehet tekinteni. Kabinos hajókon, ha LWL kevesebb 25 m-nél, és a napi kiránduló hajókon, ha LWL kevesebb mint 40 m, az alábbi eltérések engedhetõk meg: (a) nem szükséges, hogy a tûzoltó szivattyú beépített legyen; (b) ha a tûzoltó szivattyú a géptérben van beépítve, nincs szükség második szivattyúra: (c) elegendõ, ha a hajó bármely pontját egy tûzcsapról egyetlen, legfeljebb 20 m hosszú tömlõvel el lehet érni. 10. A 10.03. cikk 1. pontjában elõírt kézi tûzoltó készülékeken kívül az alábbi tûzoltó készülékekkel is fel kell felszerelni a hajót: (a) egy kézi tûzoltó készülék a közös helyiségek, az étkezõk és hasonló jellegû tartózkodó helyiségek minden megkezdett 120 m2 bruttó alapterületére; (b) egy kézi tûzoltó készülék minden megkezdett 10 kabinból álló csoportra. Ezeket a pótlólagos kézi tûzoltó készülékeket úgy kell elhelyezni, és a hajón elosztani, hogy függetlenül a keletkezett tûz helyétõl egy készülék mindig elérhetõ legyen. 15.10. cikk Járulékos követelmények 1. A világításhoz csak elektromos berendezések alkalmazhatók. 2. A hajón a 9.18. cikk 2. pont szerinti vészvilágítási rendszert kell kialakítani. 3. Ha nincs közvetlen összeköttetés a kormányállás, és a személyzet tartózkodási helye, az üzemi helységek, a hajó orra és fara, a be-, és kiszálló helyek valamint az utasok gyülekezési helye között, akkor olyan hírközlõ rendszert kell kiépíteni, amely biztosítja a biztonságos, kifogástalan, és kétirányú kapcsolattartást. 4. Azokon a hajókon, ahol LWL = 40 m, vagy több, vagy a befogadóképesség több mint 75 fõ, hangosbeszélõket kell úgy felszerelni, hogy azokkal minden utast el lehessen érni. 5. Kabinos hajókon riasztó rendszert kell kiépíteni az alábbi felosztás szerint: (a) Riasztóberendezés a hajó vezetõje és a legénység számára. Ez a riasztás csak a hajó vezetésére szolgáló, és a legénység tartózkodási helyiségeiben szólaljon meg, és a hajó vezetõje által kikapcsolható legyen. Legalább az alábbi helyeken legyen lehetséges a riasztás kezdeményezése: 2001/42. szám – minden kabinban; – folyosókon, felvonókban és lépcsõaknákban olyan elrendezésben, hogy a riasztást kezdeményezõ kapcsolók közötti távolság ne legyen több 10 m-nél, de minden vízmentes térben legalább egy legyen; – közös helyiségekben, étkezõkben és hasonló jellegû tartózkodási helyeken; – gépterekben, konyhákban, és hasonló jellegû tûzveszélyes helyiségekben. (b) Riasztóberendezés az utasok számára. Ez a riasztás minden, az utasok számára hozzáférhetõ helyiségben tisztán és félreérthetetlenül hallható kell legyen. A riasztás mûködtetése a kormányállásból, vagy a személyzet szokásos tartózkodási helyérõl legyen megvalósítható. A riasztást véletlenszerû bekapcsolás ellen védelemmel kell ellátni. 6. A kabinos hajókat fel kell szerelni egy rádiótelefon berendezéssel, ami lehetõvé teszi az összeköttetést a nyilvános távbeszélõ hálózattal. 7. Megfelelõ megvilágítást kell biztosítani legalább az alábbi helyiségekben és helyeken: (a) azokon a helyeken, ahol a kollektív mentõeszközöket tárolják, és ahol azok általában használatra elõ vannak készítve; (b) menekülési utakon, utasok beszálló helyeinél, be- és kijáratoknál, összekötõ folyosókon, felvonóknál, lakóterek, kabinok, és lakókörzetek lépcsõinél; (c) menekülési utakat és kijáratokat jelzõ jeleknél; (d) gépterekben és azok kijáratainál; (e) kormányállásban; (f) a vészüzemi áramforrás helyiségében; (g) azokon a helyeken, ahol a kézi tûzoltó készülékek és tûzoltó szivattyúk vannak elhelyezve; (h) azokban a helyiségekben, ahol az utasok és a személyzet veszély esetén gyülekeznek. 8. Kabinos hajóknak a Hajózási Szabályzat 15.01. cikkének megfelelõ, a legénység és a személyzet feladatait tartalmazó riadótervvel kell rendelkezniük. A feladatokat az alábbi esetekre kell meghatározni: (a) lékesedési havaria; (b) tûz a hajón; (c) az utasok evakuálása; (d) ember a vízben. A riadótervnek része a hajó biztonsági tervrajza. A biztonsági tervrajz a hajó általános elrendezési rajza, amelyen világosan és áttekinthetõen többek között az alábbiakat kell megjelölni: (a) mentõ és biztonsági felszereléseket; (b) a fedélzet alatti vízmentes ajtókat és azok mûködtetésének helyét, továbbá a 15.03. cikk 2. és 6. pont szerinti egyéb nyílásokat; (c) tûzgátló ajtókat; (d) tûzcsappantyúkat; (e) riasztóberendezéseket; (f) tûzjelzõ rendszert, 2001/42. szám (g) tûzoltó berendezéseket és tûzoltó készülékeket; (h) menekülési utakat, és kijáratokat; (i) vészüzemi áramfejlesztõt; (j) szellõzõ berendezések kezelõszerveit; (k) a parti áramellátás, és a földelõ vezetékek csatlakozó pontjait; (l) tüzelõanyag tápvezetékek elzáró szerelvényeit; (m) cseppfolyós gázzal mûködõ berendezéseket; (n) hangosbeszélõ berendezéseket; (o) rádiótelefonokat. A szemlebizottság által hitelesített riadótervet, és biztonsági tervrajzot megfelelõ helyen jól láthatóan ki kell függeszteni. 9. Kabinos hajókon megfelelõ helyen ki kell függeszteni az utasok számára kijelölt menekülési utak áttekintési rajzát. Ez a terv a 8. pont szerinti riadótervvel is kombinálható. Minden kabinban ki kell függeszteni az utasoknak a riadó, tûz, havaria és evakuálás esetén követendõ magatartására, valamint a mentõeszközök tárolási helyére vonatkozó utasításokat. Ezeket az utasításokat magyar, német, és angol nyelven kell elkészíteni. 10. Fából, alumíniumból, vagy mûanyagból készült hajótestek esetében a géptereket, vagy a 3.04. cikk 3., és 5. pont szerinti anyagokból kell kialakítani, vagy el kell látni azokat a 10.03. cikk 5.pontnak megfelelõ, beépített tûzoltó berendezéssel. 15.11. cikk Szennyvízgyûjtõ és eltávolító berendezések 1. Azokat a kabinos hajókat, amelyeken az alvóhelyek száma az 50-et meghaladja, szennyvízgyûjtõ tartállyal, vagy derítõ berendezéssel kell felszerelni. 2. A szennyvízgyûjtõ tartályoknak elegendõen nagy térfogattal kell rendelkezniük. A tartályokat folyadékszint-jelzéssel kell ellátni. A tankok ürítéséhez a hajót el kell látni saját szivattyúkkal, és csõvezetékekkel, amelyekkel a szennyvíz a kikötés helyén a hajó mindkét oldalán kiadható. A csõvezetéket a harmonizált (EN 1306) szabványnak megfelelõ átadó csatlakozóval kell ellátni. 3. A fedélzeti szennyvízderítõ berendezésnek a kidobás helyén minden körülmények között, hígítás nélkül biztosítania kell a hatályos jogszabályokban elõírt határértéket. A kidobó csõvezetékbe mintavevõ készüléket kell beépíteni. 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes